Հավելված

Համայնքի ղեկավարի

առ 00 00 2005թ. թիվ որոշում

**Գ Ա Վ Ա Ռ Հ Ա Մ Ա Յ Ն Ք**

**2025թվականի համայնքային**

**սոցիալական ծրագիր**

**Գավառ համայնքի նկարագրությունը**

Տեղական ինքնակառավարման մարմինների 2021թվականի ընտրությունների արդյունքում միավորվել են Նորատուս ,Հայրավանք, Բերդկունք,Լճափ,Ծովազարդ,Գեղարքունիք, Լանջաղբյուր,Սարուխան Գանձակ,Ծաղկաշեն Կարմիրգյուղ բնակավայրերը ձևավորելով Գավառ խոշորացված համայնքը,որի բնակչության թիվը կազմում է 61 000/վաթսուն մեկ հազար/ :

Զբազվածության հիմնական ճյուղը գյուղատնտեսությունն է, սակայն աշխուժություն է նկատվում նաև առեւտրի և արհեստագործության շրջանում: Հաճախակի են երաշտի տարիները, որոնք բարձր ռիսկայնություն են հաղորդում գյուղատնտեսությանը: Գյուղացիական տնտեսությունները զբաղվում են հացահատիկային կուլտուրաների՝ ցորենի, գարու, ինչպես նաև բանջարեղենի՝ հիմնականում կարտոֆիլի, մշակությամբ: Համայնքի բնակչության զգալի մասը զբաղվում է անասնապահությամբ. արտադրվում են կաթ, միս, բուրդ, ձու և մեղր: Երաշտի տարիներին անասնապահության բնագավառում նույնպես մեծ դժվարություններ են առաջանում, բնակչությունը կորցնում է ակնկալվող բերքի 30-40 %-ը: Կլիմայական պայմանների տեսանկյունից համայնքի տարածքը բաժանվում է երկու` բարեխառն կարճատև տաք ամառների և ցուրտ երկարատև ձմեռներ ունեցող գոտիների, որոնք համապատասխանաբար բնորոշ են լեռնատափաստանային եւ լեռնամարգագետնային գոտիներին: Ձմռանը ցրտաշունչ է, ամռանը` զով: Մթնոլորտային տեղումների տարեկան միջին քանակը 450 մմ է: Համայնքում գործում են կոշիկի մի քանի փոքր արտադրամասեր-կոոպերատիվներ, որոնց սպառման հիմնական շուկան Գավառ համայնքն է : Կոշկեղենի արտադրության մի մասն այնուամենայնիվ արտահանվում է: Գավառում գործում է նաև լիմոնադի արտադրամաս, որի սպառման հիմնական շուկան արդեն ունի մարզային մասշտաբներ: Քաղաքում գործում է կաթնամթերքների մթերման կետ, ինչպես նաև մի շարք հացի փռեր եւ թխվածքի արտադրամասեր, որոնց արտադրանքը հիմնականում սպառվում է Գեղարքունիքի մարզում և սահմանափակ ծավալներով՝ նաև մայրաքաղաք Երևանում:Բնակչության հիմնական զբաղվածությունը անասնապահությունը և հողագործությունը է ,որը կրում է սեզոնային բնույթ:

**Սոցիալական աջակցության իրավունքը**

Սոցիալական աջակցության իրավունք ունեն Հայաստանի Հանրապետությունում բնակվող Հայաստանի Հանրապետության քաղաքացին, Հայաստանի Հանրապետությունում բնակության իրավունք (կացության կարգավիճակ) ունեցող օտարերկրյա քաղաքացին և քաղաքացիություն չունեցող անձը, օրենքով սահմանված հիմքերի առկայության դեպքում՝ Հայաստանի Հանրապետությունում ապաստան ստացած փախստականը, ապաստան հայցողը։

։

Համայնքային սոցիալական աշխատողը՝

1. իրականացնում է դիմումների ընդունումը և հաշվառումը, խորհրդատվության տրամադրումը, կյանքի դժվարին իրավիճակում հայտնված անձանց կամ ընտանիքներին

2. հայտնաբերում է սոցիալական աջակցության կարիք ունեցող անձին կամ ընտանիքին

3. իրականացնում է ընտանիքի անապահովության գնահատում

4. իրականացնում է կյանքի դժվարին իրավիճակում հայտնված ընտանիքի սոցիալական գնահատումը, սոցիալական դեպքի վարման շրջանակներում կազմում և իրականացնում է անհատական ծրագիր, ապահովում դրա շարունակական հսկողությունը՝ տրամադրելով սոցիալական աջակցություն, ուղղորդելով սոցիալական աջակցության տրամադրմանը կամ կազմակերպում է դրա տրամադրումը.

5. աջակցում է կյանքի դժվարին իրավիճակում հայտնված անձի բժշկական օգնություն և սպասարկում ստանալու իրավունքների իրականացմանը, երեխաների կրթության կազմակերպման և խնամքի հարցերի լուծմանը

6. սոցիալական աջակցության տրամադրման համար անհրաժեշտ տվյալները ստանում է առցանց կամ անհրաժեշտ փաստաթղթերով, ինչպես նաև տնային (գտնվելու վայր) այցելության միջոցով

7. ապահովում է սոցիալական աջակցության տրամադրման հավասար հնարավորություններ, սոցիալական աջակցության մատչելիություն և համարժեքություն սոցիալական աջակցություն ստացողների անհատական կարիքներին

8. հանդես է գալիս սոցիալական աջակցություն ստացողի կամ տուժողի օրինական շահերի և իրավունքների պաշտպան։

***Գավառ համայնքում իրականացվող ծրագրեր***

Գավառ համայնքից միասնական սոցիալական ծառայությունում հաշվառված է թվով 2621ընտանիք ,նպաստ համակարգից օգտվում են են թվով 1900 ընտանիքներ:

Հանայնքում սոցիալական խնդիրները բազմազան են ,որոնց կարգավորման համար անհրաժեշտ են ֆինանսական ռեսուրսներ : Հրատապ խնդիրների լուծման համար համայնքապետարանը ունի փորձ համագործակցելու հասարակական կազմակերպությունների հետ ,որի արդյունքում լուծվում են սոցիալական նշանակության խնդիրներ:

Գավառ համայնքում ֆինանսական աջակցության տրամադրումը կատարվում է համայնքի բյուջեի Ֆինանսավորման ծրագրից ,որից համայնքի բնակիչը կարող է օգտվել տարեկան մեկ անգամ :Գավառի համայնքապետարանի կողմից սոցիալապես անապահով ընտանիքներին դրամական աջակցություն ցուցաբերվում է համայնքի ավագանու կողմից սահմանված չափորոշիչներին համապատասխան՝ համայնքի ղեկավարի և համայնքի ավագանու որոշումներով:Ֆինանասկան ծրագրի շահառու կարող են հանդիսանալ Գավառ համայնքի սոցիալապես անապահով ընտանիքները կամ անձինք,ուսանողներ,արցախյան պատերազմի մասնակիցներ,44-օրյա հակամարտության հետևանքով զոհված կամավորների և զինծառայողների ընտանիքների ներկայացուցիչները,աղետի ռիսկի կանխարգելման ,բուժման կարիք ունեցող անձինք,ինչպես նաև հասարակական կազմակերպությունները:

Ֆինանսական ծրագրի շահառու հասարակական կազմակերպությունների կողմից իրականացվում են՝

1 .<< Հայկական Կարիտաս>> բարեսիրական հասարակական կազմակերպության կողմից համայնքում իրականացվում է <<Տաք ձմեռ>> ծրագիրը ,որի շահառուներն են միայնակ կենսաթոշակառուները:

2.<<Դու մենակ չես>> մարդասիրական ՀԿ-ի կողմից իրականացվում է դեղորայքի, սնունդի և այլ անհարաժեշտության պարագաների տրամադրում հաշմանդամություն ունեցող երեխաներին :

Ձմեռային տաք սպորտային հագուստի,ձմեռային կոշիկների ,դպրոցական կոշիկների ,գրենական պիտույքների և սնունդի տրամադրման ծրագիր է իրականացվում Գավառի համայնքապետարանի և <<Կամրջակ>> բարեսիրական հասարկական կազմակերպության համագործակցության արդյունքում:Ծրագրի շահառուներ կարող են լինել միասնական սոցիալական Գավառի տարածքային կենտրոնում գրանցված և բարձր բալայնին համակարգ ունեցող ընտանիքների 2-ից 4-րդ դասարան հաճախող երեխաները և անձինք:

Սայլակի , հենակի ,քայլակի, ձեռնափայտի, ինչպես նաև ականջի լսող սարքի տրամադրում է իրականացվում առաջին և երկրորդ խմբի հաշմանդամություն ունեցող սոցիալապես անապահով անձանց:Առողջապահական ծրագիրն իրականացվում է <<Կամրջակ>> ԲՀԿ-ի կողմից Գավառի համայնքապետարանի հետ համատեղ:

Տրամադրված սոցիալակնա աջակցությունները փոխելու են մարդկանց կեցության պայմանները, բարձրացնելու են կյանքի որակը։

Կանխարգելու են անձանց և ընտանիքներին կյանքի դժվարին իրավիճակում հայտնվելուն, նպաստելու են սոցիալական կարիքների բավարարմանը,ինչպես նաև ինքնօգնությանը, ինքնորոշման ու ծագած հիմնախնդիրներն ինքնուրույն լուծելու հմտությունների զարգացմանը, ինքնաբավ կենսագործունեության ապահովմանը, ինչպես նաև կենսամակարդակի բարձրացմանը։